El Centre de Documentació de Cultura Popular de la Direcció General de Cultura Popular i Associacionisme Cultural oferirà, com en anys anteriors i de manera gratuïta, durant la setmana de la Diada de Sant Jordi, els llibres duplicats del seu fons.
Aquest oferiment estarà vigent del 23 al 25 d'abril de 9 a 14 hores, al Centre de Documentació, Plaça Salvador Seguí 1-9, 2a planta (Edifici Filmoteca de Catalunya).
El proper dijous 11 d'abril a les set de la tarda, es presentarà a la botiga "La Capell" de la seu del Col·legi d'Arquitectes de Catalunya, el llibre "Construint el territori.
Arquitectura tradicional i paisatge a Catalunya".
La presentació anirà a càrrec de la Directora General de Cultura Popular i Associacionisme Cultural, M. Àngels Blasco, els autors Ferran Estrada i Roger Costa, i el director de la Llibreria La Capell Marc Longarón.
La candidatura de la sardana a formar part de la Llista Representativa del Patrimoni Cultural Immaterial de la Humanitat de la UNESCO, promoguda per la Confederació Sardanista de Catalunya, ha rebut l'aval del Consell Assessor del Patrimoni Cultural Català.
El proper 13 d'abril a les 11 del matí, a la sala d'actes dels Serveis Territorials a Tarragona, el Departament de Cultura de la Generalitat de Catalunya retrà homenatge a Artur Tomás i Mercader, un dels campaners de la Catedral de Tarragona.
Aquest reconeixement s'emmarca en els actes de celebració del 25è aniversari de la Confraria de Campaners i Carillonistes de Catalunya.
Aquest curs 2018-19 s'està desenvolupant la segona edició del programa de danses populars vives a l'escola que impulsen la Direcció General de Cultura Popular i Associacionisme Cultural del Departament de Cultura, conjuntament amb el Servei d'Ordenació Curricular d'Ensenyaments de Règim Especial del Departament d'Educació.
El Govern ha publicat al Diari Oficial de la Generalitat de Catalunya (DOGC) de 7/3/2019, la declaració de la Festa dels Tonis de Manlleu, Festa Tradicional d'Interès Nacional.
És una de les celebracions més arrelades del calendari festiu manlleuenc, amb uns trets singulars que la converteixen en una festa de referència en el context comarcal i nacional.
El proper dijous, 7 de març, a les sis de la tarda, es presentarà "El llibre d'orgue de Prats de Rei de Domingo Monfort (1801-1870)" a cura de Daniel Vilarrúbias de la col·lecció "Calaix de solfa", en el marc del 26è Festival Internacional d'Orgue d'Igualada.
La presentació serà a la Basílica de Santa Maria d'Igualada, amb l'audició de llibertats d'orgue sobre melodies populars extretes del llibre, per l'organista Hèctor Paris.
S'ha creat el Consell de la Mancomunitat Cultural de Catalunya, l'òrgan permanent de col·laboració i coordinació entre la Generalitat de Catalunya i les quatre diputacions provincials, en matèria de cultura.
L'Ajuntament de la Vall d'en Bas, la Direcció General de Cultura Popular i Associacionisme Cultural de la Generalitat de Catalunya i el "Center for Folklife and cultural heritage" de l'Smithsonian de Washington, han iniciat un projecte per a inventariar el patrimoni cultual immaterial dels pobles de la Vall.
El proppassat 16 de febrer es va reunir el Consell de l'Associacionisme Cultural a Barcelona.
El Consell aplega 36 federacions d'àmbit nacional.